সীরাতুন নোমান
সীরাতুন নোমান (উর্দু: سیرت النعمان‎‎) আবু হানিফাকে নিয়ে লিখিত শিবলী নোমানীর একটি জীবনী সাহিত্য। ১৮৯৩ সালের ১৫ ডিসেম্বর গ্রন্থটি রচনার কাজ শেষ হয়। এটি তার রচিত দ্বিতীয় গ্রন্থ। গ্রন্থটি দুইভাগে বিভক্ত। প্রথম ভাগে আবু হানিফার ব্যক্তি জীবন, শ্রেষ্ঠত্ব ও মর্যাদা এবং দ্বিতীয় অংশে তার উসূলে ফিকহ ও ইলমে কালাম সম্পর্কে আলোচনা করা হয়েছে। আবু হানিফার জীবনের উপর লিখিত গ্রন্থসমূহের মধ্যে এটি এখনও অতুলনীয়। গ্রন্থটিতে আবু হানিফার জীবন ও কর্মের পাশাপাশি হানাফি মাযহাবের বৈশিষ্ট্য বিশ্লেষণ করা হয়েছে।